### Resumé

Økonomiudvalget har anmodet om lokalplanen, der skal give mulighed for at opføre almene studieboliger på [adresse] i Vejle. Bygningen opføres i 5 etager og giver mulighed for op til 57 boliger. Studieboligerne henvender sig til nye studerende, der skal starte på [adresse] i 2027. Boligerne placeres på et grus areal, der i dag anvendes til vinteropbevaring af både. Lokalplanområdet er ca. 700 m2. De ubebyggede arealer indrettes til ankomstarealer med beplantning, affaldshåndtering og cykelparkering. Bilparkering henvises til de omkringliggende parkeringspladser.

### Sagsfremstilling

*![](data:image/jpeg;base64...)*

*Figur 1: Kort over lokalplanområdet*

**Planens historik**

Økonomiudvalget besluttede på mødet den 7. april 2025, pkt. nr. 91, at igangsætte proces vedrørende studieboliger ved [adresse] i samarbejde med ØsterBo.

Teknisk Udvalg besluttede på mødet 4. november 2025, pkt. nr. 182, at igangsætte udarbejdelse af lokalplan nr. 1439 og tillæg nr. til [adresse] 2025-37.

**Lokalplanens indhold**

Lokalplanområdet er ca. 700 m2. Lokalplanområdet er grusbelagt og afgrænset af bøgehæk og bøgepur til alle tre sider. Der er dobbeltrettede cykelstier og fortov på nordvestsiden og sydsiden. Mod øst ligger [adresse], der svinger mod øst og bliver til [adresse]. I dag er der en overkørsel til lokalplanområdet fra [adresse].

Lokalplanområdet benyttes i dag af [adresse] til bådopbevaring i vinterhalvåret og bådstativer mv. i sommerhalvåret.

Nord og vest for lokalplanområdet ligger etageboliger. Syd og øst for lokalplanområdet ligger Klimaparken og den nordligste del af [adresse]. Den nordligste del af erhvervshavnen består af haller i varieret størrelse, der ligger vinkelret på havnebassinnet, siloer og tankanlæg, udendørs oplag af især sand, sten, grus mv. samt oplagsplads af lystbåde. De største af oplagsarealerne til lystbåde anvendes også til parkering i sommerhalvåret i det omfang oplagrede lystbåde giver plads til det.
Den del af [adresse], der ligger nord for havnebassinnet er udpeget til byomdannelse og ligger i en centerramme i [adresse].

Økonomiudvalget har anmodet om lokalplanen, der skal muliggøre opførelse af almene studieboliger. Studieboligerne skal især henvende sig til de kommende studerende ved Syddansk Universitet. Lokalplanen giver mulighed for optil 57 studieboliger. Bebyggelsen kan opføres i 5 etager. Idet grunden er lille i forhold til antallet af boliger, bliver bebyggelsesprocenten 300. Studieboligerne etableres med fransk altan i en bygning på fem etager med sadeltag. Arkitekturen tager afsæt i de almene boliger i [adresse], med røde murstensfacader og sadeltage. De ubebyggede arealer indrettes til ankomstareal med beplantning, cykelparkering og affaldshåndtering. Der etableres ikke bilparkering i lokalplanområdet. Studerende og gæster med bil kan benytte sig af offentlig parkering i parkeringshusene og offentlig parkering på vejene.

Vejle Kommune er i gang med at få udarbejdet en helhedsplan for området ved [adresse] og [adresse]. Studieboligerne ligger i et hjørne af denne plan og passer ind i de indledende skitser og analyser, der er lavet for området.

Arealet ligger i byzone.

*![Illustreret situationsplan af lokalplanområdet viser bygningens placering og forslag til udformning af de ubebyggede arealer](data:image/jpeg;base64...)*

*Figur 2: Situationsplan viser bygningens placering i lokalplanområdet og de ubebyggede arealers indretning. De ubebyggede arealer indrettes som ankomstarealer med beplantning, affaldshåndtering og cykelparkering. Tagfladerne er vist med tagudhæng.*

![Facadetegninger af ankomstfacade og den ene gavl.](data:image/jpeg;base64...)

*Figur 3: Illustrerede facade tegninger viser, hvorledes bygningen har indhak og en rytmisk facade udformning, der viser, at indretningen er ens på alle etager.*

**Særlige planmæssige forhold**

Ved siden af lokalplanområdet ligger en såkaldt risikovirksomhed. Studieboligerne vil i en periode, maksimalt indtil år 2030, ligge ved siden af denne virksomhed, idet virksomheden fraflytter området. Der er udarbejdet en vurdering af, om boliger i lokalplanområdet lever op til regler om planlægning omkring risikovirksomheder. Beregninger viser, at placeringen kan accepteres, og risikomyndigheder er blevet hørt, og har ingen bemærkninger.

**Kommuneplantillæg**

Tillægget skal øge bebyggelsesprocenten fra 90 til 300 for etageboliger, give mulighed for ikke at etablere parkering til boliger under 50 m2 og fjerne krav til fælles opholdsarealer for det areal, der er omfattet af lokalplanen.

**Vurdering af afledte konsekvenser**

Der bliver ikke udarbejdet en helhedsvurdering, af lokalplanens afledte konsekvenser, da lokalplanen skal muliggøre opførelse af studieboliger særligt for studerende, der går på [adresse]. Der er ikke forventning om at de studerende har bil eller børn, der vil belaste kapaciteten på trafik eller give kapacitetsudfordringer på dagsinstitutions- og skoleområdet. På idræts- og fritidsområdet er der gode muligheder i kort afstand til lokalplanområdet.

**Miljøvurdering**

Forslag til lokalplan nr. 1439 og tillæg nr. 3 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering. I miljøscreeningen er der set på påvirkning af og fra omkringliggende virksomheder, påvirkning af natur og dyr og påvirkning af kysten.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden. I fald høringsperioden omfatter helligdage/ferie forlænges den til fem uger.

Forslag til lokalplan nr. 1439 og tillæg nr. 3 sendes i offentlig høring således planforslagene følges med forslag til tillæg nr. 1 Supplerende indhold til [adresse] 2025-2037. ØsterBo har byggeprojektet i udbud på nuværende tidspunkt og har brug for at supplere udbudsmaterialet med et politisk lokalplanforslag.

**Overtagelsespligt/Frafaldserklæring**

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Bearbejdning af udearealer samt udformning af bebyggelse gør at alle døre og vinduer sikres mod oversvømmelse. Materialerne har lang holdbarhed.
Jesper Søndergaard og funktionel kvalitet
Boligerne opføres i tilknytning til den tætte by og indrettes på et lille areal. Dette medvirker til at de studerende, som skal bo i lokalplanområdet er en del af byen, idet de træder ud af deres fordør. Byens eksisterende faciliteter med butikker, fritidsmuligheder, byrum og friarealer er oplagte at benytte for de nye beboere. Den nye bebyggelse udføres, så den passer ind med de boliger, der ligger nord for lokalplanområdet.

Lokalplanen lægger op til, at beboerne går eller cykler, når de fragter sig til deres uddannelsessted og rundt i byen. Gode cykelstier går praktisk talt til døren. Den manglende bilparkering skal være med til at fremme brugen af offentlig transport.
Boligerne kommer til at ligge med nem adgang til byens tekniske infrastruktur.

Lokalplanen er udviklet i samarbejde med kommende ejere.

I skitseringen af projektet er der arbejdet med udregning af huslejeudgifter for de kommende beboere. Lokalplanen giver mulighed for en optimal udnyttelse af grunden.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at**udvalget anbefaler over for byrådet, at forslag til lokalplan nr. 1439 og tillæg nr. 3 til Kommuneplan 2025-2037 vedtages og offentliggøres i fire uger.

### Beslutning

Anbefalet.

Uffe Karlsen var fraværende.